Kinnisvara ühisrahastus on üks kõige levinumaid ühisrahastusliike Eestis. Platvormid nagu Estateguru, Crowdestate ja Reinvest24 on kõik spetsialiseerunud just kinnisvara ühisrahastusele.
Sisuliselt töötab kinnisvarasse investeerimine ühisrahastuse kaudu täpselt samamoodi nagu tavaline ühisrahastus: platvormil tuleb avada konto ning seejärel saab paigutada oma raha erinevatesse projektidesse. Projektid on tagatud hüpoteegiga, mistõttu on taolised investeeringud ka tibake turvalisemad kui tavalised ühisrahastuse investeeringud.
Kinnisvarainvesteeringud on ka üsna stabiilsed, mistõttu võib see variant sobida uutele investoritele eriti hästi. Üldiselt saab kinnisvara ühisrahastusse investeerida minimaalselt 50-100 eurot korraga.